
MUNICIPIUL TIMIŞOARA

DIRECTIA PATRIMONIU
 BIROUL CLĂDIRI TERENURI 

 Nr. SC 2022-3260/10.02.2022
RAPORT DE SPECIALITATE
Privind împuternicirea Comisiei de Negociere cu Terţii a Consiliului Local, în vederea  negocierii  cuantumului  chiriei  și perioadei  pentru  imobilului situat în Timişoara, str. Martir Leontina Bînciu nr.5, în care se  desfășoară activitatea Grădiniţei cu Program Prelungit nr.19, arondată  la Grădiniţa  cu Program Prelungit nr. 33

    
 Având în vedere Referatul de aprobare cu nr. SC2022-3260/10.02.2022 al Primarului Municipiului Timişoara şi Proiectul de hotărâre privind împuternicirea Comisiei de Negociere cu Terţii a Consiliului Local, în vederea  negocierii  cuantumului  chiriei  și perioadei  pentru  imobilului situat în Timişoara, str. Martir Leontina Bînciu nr.5, în care se  desfășoară activitatea Grădiniţei cu Program Prelungit nr.19, arondată  la Grădiniţa  cu Program Prelungit nr. 33
    
Facem următoarele precizări:

   
Grădiniţa cu Program Prelungit nr. 33, cu sediul în Timişoara, str. Martir Sebastian  Iordan nr. 6 este unitate de învăţământ cu personalitate juridică având arondată Grădiniţa cu Program Prelungit nr.19, fără personalitate juridică, cu sediul în Timişoara, str. Martir Leontina Bânciu nr. 5.

    
 Imobilul situat în Timişoara, str. Martir Leontina Bînciu nr.5 (fostă str. Ocsko Terezia, fostă str. Narciselor),  înscris în CF nr. 405657, CF vechi nr. 133760 Timişoara cu nr. top 125,  compus  din clădire în regim D+P+1E+M  cu suprafaţa construită desfăşurată de 1460,21 mp şi teren construit şi neconstruit în suprafaţă de 1183,00 mp a avut destinația de grădiniță  și a fost  retrocedat  în baza Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, cu Dispoziţia nr.1661/15.06.2006.

   
 Proprietarul imobilului a  menţinut afectaţiunea de grădiniță a imobilului  pe  perioada de 5 ani, conform prevederilor art. 16 alin. 2 din Legea nr. 10/2001. 

    
Întrucât municipalitatea nu  a dispus de un alt  spaţiu  cu aceiași funcțiune în aceeași   zonă  pentru mutarea  activității Grădiniţei cu Program Prelungit nr.19,  imobilul  a fost  închiriat cu o chirie negociată de  către Comisia de negociere cu terţii.

     
 Sumele pentru plata chiriei au fost asigurate  de la bugetul local - cap 65.02A.03.01 “Învăţământ Preşcolar” titlul II  "Bunuri şi servicii"  art.20.30.04  "Chirii".

     
 Contractul de închiriere pentru imobilul  din  str. Martir Leontina Bânciu nr. 5, încheiat în baza HCL nr.130/13.04.2021,  între  proprietarul imobilului  și  unitatea de învățământ, în calitate de chiriași,  cu o chirie  negociată de 4100 euro /lună, expiră la data de 13.04.2022.

    
 Prin adresa, înregistrată la Municipiul Timișoara cu nr. SC2022-2595/03.02.2022 a proprietarului imobilului dl Wiedner Wolfgang prin av. Av. Răzvan  Mihalcea Alexandra și-a exprimat intenția de prelungire a contractului de  închiriere pentru imobilul  din Timișoara, str. Martir Leontina Bânciu nr. 5;
  
Conducerea Grădiniţei  cu Program Prelungit nr. 33 prin adresa nr.69/10.02.2022 înregistrată la Municipiul Timișoara sub nr. CT2022-000881/10.02.2022  a solicitat  sprijinul în realizarea demersurilor  de prelungire  a contractului de închiriere pentru imobilul  din Timișoara, str. Martir Leontina Bânciu nr. 5 în vederea  desfășurării activității Grădiniţei cu Program Prelungit nr. 19 fără personalitate juridică.  La momentul de față în imobilul din Timișoara, Str.Martir Leontina Bânciu nr. 5 funcționează  6 grupe   ale  Grădiniţei cu Program Prelungit nr. 19  și 6 grupe ale  Grădiniţei  cu Program Prelungit nr. 33, până la finalizarea lucrărilor  la imobilul din  Timișoara, str. Martir Sebastian  Iordan nr. 6.
  
Începând din luna septembrie  activitatea Grădiniţei  cu Program Prelungit nr. 33, va reveni în imobilul din Timișoara, str. Martir Sebastian  Iordan nr. 6, ca urmare  a finalizării lucrărilor de reabilitare și extindere.

   
 În  aceste condiții se impune  împuternicirea Comisiei de negociere cu terții  constituită în baza HCL nr.21/26.01.2021, modificată cu HCL nr.44/08.02.2022, în vederea  negocierii  cuantumului  chiriei  și perioadei de închiriere pentru  imobilul  imobilul din Timișoara, Str.  Martir Leontina Bânciu nr. 5.

    
În conformitate  cu  prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatatea.

   
  Având în vedere  cele expuse  mai sus  și a faptului că  în prezent municipalitatea nu dispune de un alt  spaţiu  în aceeași  zonă  pentru mutarea  activității Grădiniţei cu Program Prelungit nr. 19, apreciem că:

      
- proiectul de hotărâre privind împuternicirea Comisiei de Negociere cu Terţii a Consiliului Local, în vederea  negocierii  cuantumului  chiriei  și perioadei  pentru  imobilului situat în Timişoara, str. Martir Leontina Bînciu nr.5, în care se  desfășoară activitatea Grădiniţei cu Program Prelungit nr.19, arondată  la Grădiniţa  cu Program Prelungit nr. 33 îndeplineşte condiţiile pentru a fi supus dezbaterii și aprobării  Consiliului Local al Municipiului Timişoara. 

